4.pielikums

Projektu iesniegumu atlases nolikumam

**Projektu iesniegumu vērtēšanas kritēriji**

|  |  |
| --- | --- |
| Atveseļošanās un noturības mehānisma investīcija | Eiropas Savienības Atveseļošanas un noturības mehānisma (turpmāk – Atveseļošanas fonds) plāna 2. komponentes "Digitālā transformācija" 2.3. reformu un investīciju virziena "Digitālās prasmes" |
| Investīcijas nosaukums | 2.3.1.2.i. investīcijas "Uzņēmumu digitālo prasmju attīstība" |
| Finansējums | I kārtas finansējums 12 200 000 *euro* |
| Projektu atlases veids | Ierobežota projektu iesniegumu atlase |
| Atbildīgā iestāde | Ekonomikas ministrija |

Eiropas Savienības Atveseļošanas un noturības mehānisma (turpmāk – Atveseļošanas fonds) plāna 2. komponentes "Digitālā transformācija" 2.3. reformu un investīciju virziena "Digitālās prasmes" 2.3.1.2.i. investīcijas "Uzņēmumu digitālo prasmju attīstība" (turpmāk – investīcija) vērtēšanas ietvaros izslēgšanas un atbilstības kritērijos tiek vērtēts ar neprecizējamiem (turpmāk – N), ko projekta iesniedzējs nevar precizēt, un precizējamiem (turpmāk – P), ko projekta iesniedzējs par precizēt, kritērijiem.

| **Kritērijs** | **Kritērija ietekme uz lēmuma pieņemšanu****(N[[1]](#footnote-2); P[[2]](#footnote-3))** |
| --- | --- |
| 1. Projekta iesniegums iesniegts Vadības informācijas sistēmā noteiktajā termiņā un formā.
 | P |
| 1. Investīcijas pirmās atlases kārtas ietvaros projekta iesnieguma iesniedzējs ir Eiropas digitālās inovācijas centrs (turpmāk – EDIC), atbilstoši MK noteikumu Nr.529 2.4.apakšpunktam.
 | P |
| 1. Projekta iesniedzējs investīcijas pirmās atlases kārtas ietvaros iesniedzis vienu projekta iesniegumu.
 | P |
| 1. Projekta iesniegumam ir pievienoti MK noteikumu[[3]](#footnote-4) 17. un 24.punktā minētie dokumenti.
 | P |
| 1. Projekta iesnieguma finanšu dati un aprēķini ir norādīti euro un ir aritmētiski pareizi.
 | P |
| 1. Projekta iesniegumā paredzētais Atveseļošanas fonda finansējuma apmērs nepārsniedz MK noteikumu 7.1.apakšpunktā noteikto Atveseļošanas fonda finansējuma apmēru vienam EDIC kā inovācijas kopai.
 | P |
| 1. Projektu paredzēts īstenot līdz 2026. gada 30. jūnijam.
 | P |
| 1. Projekta iesniegumā plānotie sasniedzamie rādītāji atbilst MK noteikumu 9.punktam, atbilstoši MK noteikumu 16.5. un 17.6.apakšpunktam.
 | P |
| 1. Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi.
 | P |
| 1. Projekta iesniegumā iekļautās kopējās izmaksas, plānotās atbalstāmās darbības un atbalsta jomām, izmaksu pozīcijas atbilst MK noteikumu prasībām.
 | P |
| 1. EDIC ir izveidota iekšējās kontroles sistēma, kas ietver pārbaudīšanas, novēršanas un labošanas nosacījumus attiecībā uz korupcijas, krāpšanas, interešu konflikta un dubultā finansējuma vadības procesiem, kā arī attiecīgo apstākļu noteikšanas un identificēšanas nosacījumus.
 | P |
| 1. Projekta pieteikumā ir norādīta pietiekama administrēšanas, īstenošanas un finanšu kapacitāte projekta īstenošanai, kas atbilst tam finansējuma apmēram, kuru pārvaldīs EDIC, atbilstoši MK Noteikumu 16.4. un 17.10.apakšpunkta nosacījumiem.
 | P |
| 1. Projekta iesniegumā skaidri norādīti EDIC dalībnieki, kuri tiek iesaistīti projekta īstenošanā un kuriem tiks veikta de minimis atbalsta uzskaite, atbilstoši MK Noteikumu 17.11.apakšpunkta nosacījumiem.
 | P |
| 1. EDIC saskaņā ar Valsts ieņēmumu dienesta administrēto nodokļu (nodevu) parādnieku publiskajā datubāzē pieejamo informāciju nav nodokļu vai nodevu parādu, kas kopsummā pārsniedz 150 euro, izņemot nodokļu maksājumus, kuru segšanai ir piešķirts samaksas termiņa pagarinājums, ir noslēgta vienošanās par labprātīgu nodokļu samaksu vai noslēgts vienošanās līgums, atbilstošo MK Noteikumu 16.2.apakšpunkta nosacījumiem.
 | P |
| 1. EDIC neatbilst izslēgšanas kritērijiem, kas noteikti Eiropas Parlamenta un Padomes 2018. gada 18. jūlija Regulas (ES, Euratom) Nr. 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (turpmāk - regula Nr. 2018/1046), 136. pantā.
 | N |
| 1. EDIC atbilst komercdarbības atbalsta nosacījumiem saskaņā ar šo noteikumu 25.punktā un 5. nodaļā minētajiem de minimis atbalsta nosacījumiem.
 | P |
| 1. EDIC ir atbilstošas kompetences attiecībā uz darbībām, kas minētas Eiropas Parlamenta un Padomes 2021. gada 29. aprīļa Regulu (ES) 2021/694, ar ko izveido programmu "Digitālā Eiropa" un atceļ Lēmumu (ES) 2015/2240 (turpmāk – Regula Nr. 2021/694)  16. panta 6. punktā un kompetences vienā vai vairākās Regulas Nr. 2021/694 3. panta 2. punktā norādītajās jomās, atbilstoši MK noteikumu 16.5.apakšpunkta prasībām.
 | P |

1. Kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu. [↑](#footnote-ref-2)
2. Kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ievērojot specifikā atbalsta mērķa projektu atlases nolikumā noteikto. [↑](#footnote-ref-3)
3. Ministru kabineta 2023.gada 12. septembra noteikumos Nr.529 “Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.3. reformu un investīciju virziena "Digitālās prasmes" 2.3.1.2.i. investīcijas "Uzņēmumu digitālo prasmju attīstība"”īstenošanas noteikumi” (turpmāk – MK noteikumi) [↑](#footnote-ref-4)